Az elmúlt 20 évben
több mint 800 000 ember halt meg kábítószer-túladagolás következtében
az Egyesült Államokban.
Igen, többen mint ahányan életüket vesztették
az összes háborúban, melyekben országunk részt vett.
Az esetek legnagyobb része opiátokra vezethető vissza.
Sajnálatos módon, miközben mi itt beszélgetünk,
legalább egyvalaki meghal kábítószer-túladagolás következtében,
és egy gyermek születik, akinek komoly elvonási tünetei lesznek,
mert a terhesség alatt opiátoknak volt kitéve.
Csak a közelmúltban vontak jogilag felelősségre
néhány gyógyszeripari céget az opiátválság miatt.
És a sokmilliárd dolláros jövedelmükkel összevetve,
a gazdasági szankciók csekélynek tűnnek.
Szeretnék feltenni egy kérdést:
Miért van az, hogy a függőség és ennek megbélyegzése
elfogadhatóvá teszik az emberi élet alábecsülését?
Ironikus módon, gyakran pont az ellenkezőjét kérdezik tőlem.
Miért törődjünk a "függőkkel"?
Néha leordítják a fejem,
akik úgy gondolják, hogy bárki, aki kábítószer okozta betegségben szenved,
az saját magának köszönheti.
Biztosan gyengék,
nincs semmi morális érzékük,
tehát nem érdemlik meg a segítséget.
De ha tudunk bármit is az opiátfüggőségről, akkor egy biztos:
a népességre nem jellemző ez az előítélet;
valójában semmilyen függőség sem.
Anyákról, apákról és nagymamákról van szó.
Tanárokról, üzletvezetőkről,
pomponlányokról, sportolókról,
ápolónőkről és buszsofőrökről.
A testvéreinkről.
A társadalmunk minden rétegét képviselik.
Igen, minden személy máshogy vált a függőség rabjává,
de a jelenlegi járvány fő okozója
az opiátreceptek túlzott mértékű felírása
a krónikus fájdalmak kezelésére.
Ebben tér el a járvány a többitől.
Ezt a bizonyos járványt orvosok receptjei okozták.
A ciklus akkor kezdődött, amikor a gyógyszeripari cégek
meggyőzték az orvosokat, hogy a betegeik nem érezhetnek fájdalmat.
Az opiátgyártók állítása szerint
ezek az erős kábítószerek nem vezetnek függőséghez,
kivéve bizonyos típusú egyéneknél,
akik bizonyos típusú közösségekből származnak.
Az ilyen hamis információ,
a klinikai orvosok korlátozott oktatásának
és a közösség tudatlanságának párosításával
okozta a járvány kitörését.
Tehát így jutottunk el idáig.
Már csak egy kérdés marad:
Hogyan kezelünk országos opiátjárványt?
Normális esetben,
járvány idején a kormány,
a klinikusok és a tudósok együttes erővel segítenek az érintetteken.
Új és szokatlan kezelési módokat fejlesztenek ki
a helyzet gyors kezelésére.
Az opiátjárvány esetében ez nem így történt.
A helyzet azonban változik.
Határozottabb kormányzati intézkedéseket látunk.
Pl. a Nemzeti Egészségvédelmi Intézet nemrégiben
kezdeményezte a HEAL-t; (Függőség Hosszú távú Kezelését),
melyet a fájdalomkezelés és függőség- kutatásának felgyorsítására terveztek,
új kezelési módszerek támogatásával.
Az opiátfüggőség kezelésének jelenlegi módszere
a másfajta opiátok, mint például a metadon, használata.
Az elmúlt 50 évben ezt a néhány gyógyszert használták.
Ezek helyettesítő terápiának tekinthetőek.
Tulajdonképpen szeget szeggel.
Számos életet mentettek meg,
holott sokan, akik még mindig rászorulnak, nem használják őket.
Miért?
Ezek a gyógyszerek ugyanúgy függőséget okoznak,
és emiatt rengeteg kormányzati előírásnak kell megfelelniük.
Több százezer embert kell naponta folyamatosan ellenőrizni.
Opiátklinikára kell járjanak,
gyakran távol otthonuktól,
bevenni a gyógyszereket, és megpróbálni dolgozni.
Ez nyilván nem a leghatékonyabb módja a járvány kezelésének.
És nyilvánvaló kérdéseket vet fel.
Például: miért tér el ennyire a kábítószer függőség kezelése
a többi betegségétől?
A legtöbb másfajta, függőséget nem okozó betegség esetén
receptre felírt gyógyszert kapunk a gyógyszertárban.
Miért van az, hogy a kábítószer- függőséggel küzdő betegek esetében
az orvosok kezelési lehetőségei korlátozottak?
Soha senki nem mondja,
hogy a rák kezelésére elég két vagy három alkalom,
különösen, ha nem kúráról van szó.
És így jutunk el ahhoz a bizonyos 200 milliárd dolláros problémához.
A szeget szeggel elv észszerű stratégia,
de mi lenne, ha valami más módszert használnánk ehelyett,
valami biztonságosabbat?
Mi lenne, ha kezelést fejlesztenénk ki másfajta gyógyszerekkel,
melyek nem okoznak függőséget?
Idáig vezetett az utam
egy új, az opiátfüggőség kezelésére kifejlesztett kezelési mód felfedezéséhez,
és néhány meglepő felfedezésre jutottam.
Először a kannabiszt tanulmányoztam,
a kábítószert, amit a legtöbben csak marihuánának hívnak.
Ahhoz, hogy megértsük
hogyan járulhat hozzá a kannabisz az opiátok elleni harchoz,
először meg kell értenünk
a kábítószer mögötti tudományt és irányelveket.
A kannabisz komplex növény.
Valójában 140 különböző kannabionidból áll.
A kannabionidok a növény aktív vegyszerei,
melyek hozzákapcsolódnak a testünkben található kannabinoid receptorokhoz.
Az erős pszichoaktív kannabinoid, amelyik a jutalomhoz, a kábulathoz vezet,
az úgynevezett THC,
amit mi tudósok tetrahidrokannabinolnak nevezünk.
Elég egyszerű, igaz?
A politikai elvek ennél jóval bonyolultabbak.
A kannabiszhoz való hozzáállás,
és a biztonságosnak tekintett mennyiségű THC fogyasztás
drasztikusan megváltozott az évek során.
Az ország hozzáállása a kábítószerhez
mindig változott.
A kannabiszt vagy démonizálják vagy dicsőítik.
A démonizált oldalon,
a kannabiszt tudatmódosító szernek sorolta be a DEA,
a Kábítószer-ellenes Hivatal;
ez azt jelenti, hogy a kannabisz olyan kábítószernek tekinthető,
amelyik nagy valószínűséggel visszaéléshez vezet,
és nincs semmilyen gyógyászati jelentősége.
Sőt, a tudatmódosító szer bélyeg vezetett a kannabisz használata miatti tömeges,
jogtalan letartóztatásokhoz,
különösen a sötét bőrű fiatal férfiak körében.
Azonban a dolgok változnak.
Az inga az ellenkező irányba mozog. Ma, a legtöbb államban
legális a kannabisz gyógyászati- és élvezeti használata.
A kongresszus egy törvény bevezetését mérlegeli,
amely eltávolítaná a kannabiszt a tudatmódosító szerek listájáról.
Nagy mértékű növekedést tapasztaltunk a kannabisz kutatás területén is.
A legtöbb kutatási tanulmány, az enyémet is beleértve,
a THC-ra koncentrál.
Valójában, az állatokkal végzett kutatások negatív kapcsolatot mutatnak
a THC és opiátfüggőség között.
Azonban, mint ahogy említettem,
a kannabisz növénynek több, mint 100 kannabinoidja van.
Tehát a THC nem az egyetlen, amit megvizsgálhatunk.
Egy másik vizsgálható kannabinoid
a kannabidiol;
azaz CBD;
meglepően fedeztünk fel olyan fontos tulajdonságokat,
amelyek enyhítik az opiátfüggőség által okozott viselkedési formákat.
Így fordultam a CBD felé.
Mi is pontosan ez a CBD, ami a homályból –
alig néhány éve –
mindenhol felbukkan a társadalomban?
A reggeli kávédban,
az ebédhez fogyasztott vízben,
és az esti sörben?
A CBD a kannabisz növényből származik,
de a THC hatóanyagával ellentétben
nem okoz függőséget.
Még dolgozunk azon, hogy megértsük, hogyan is működik a CBD,
de az biztos, hogy a CBD bizonyos vegyszerek változáshoz vezet az agyban,
melyek az érzelmeket és a szorongást szabályozzák.
Érdekes, hogy mikor azoknak a kísérleti állatoknak adtunk CBD-t,
akik korábban már adagoltak maguknak heroint,
csökkent a függőség, pontosabba, a CBD csökkentette
a környezeti ingerek által kiváltott heroin utáni sóvárgást,
amely korábban a kábítószerhez kapcsolódott.
Megismétlem még egyszer.
A CBD csökkentette a kábítószer által kiváltott ingereken alapuló sóvárgást.
Ez jelentős,
mert a sóvárgást gyakran azon ingerek emléke váltja ki,
amelyek a korábbi fogyasztáshoz kapcsolódnak.
És a sóvárgás mindennap élet és halál kérdése
az opiátfüggők számára.
Leegyszerűsítve,
a sóvárgás visszaeséshez vezethet,
és túladagolás esetén halálhoz.
Tehát a sóvárgás csökkentése a kezelés fontos része.
Az állati kísérletekből származó eredmény
az első fontos lépés az Élelmiszer- és Gyógyszerügyi Hivatal (FDA)
új gyógyszerének kifejlesztési folyamatában.
A következő lépés:
embereken végzett tanulmányok.
Az első ilyen tanulmányban
bebizonyítottuk, hogy a CBD biztonságos,
annak ellenére, hogy az alanyok erős hatású opiátokat is fogyasztottak.
Ezután, a hatékonyság meghatározásához
klinikai vizsgálatokat végeztünk,
és megbizonyosodtunk, hogy sem a kutatók,
sem pedig a tanulmányban részt vevők sem tudták,
hogy CBD-t vagy placebót kaptak.
Ezeknek a tanulmányoknak az eredménye
megerősítette az állatkísérletek során megállapított tényeket.
Tehát tudjuk, hogy a CBD csökkentheti
a környezeti ingerek által kiváltott sóvárgást a heroin használók körében.
Sőt, az eredmények bebizonyították,
hogy a CBD a kábítószer fogyasztással összefüggő szorongást is csökkenti.
Ez szintén jelentős, mert a szorongás egy másik kritikus tényező,
ami sóvárgást vált ki.
Még fontosabb, a CBD csökkentette a kortizol, azaz stresszhormon szintet,
ami gyakran megemelkedik, ha a függők ki vannak téve a kábítószer használatának.
Egy másik érdekes felfedezés,
hogy a CBD tovább csökkentette a sóvárgást és szorongást,
még egy héttel az utolsó használata után is.
A meghosszabbított hatékonyság nagyon fontos szempont mindenkinek,
aki bármiféle gyógyszert szed.
Tehát a bizonyíték gyarapodik.
A CBD valóban képes csökkenteni az opiátfüggőség kritikus jellemzőit,
mint a sóvárgás és szorongás.
De messze még a vég a gyógyszerfejlesztés területén.
A gyógyszerek forgalomba hozásához FDA aranyszabálya szerint
nagy klinikai vizsgálatok szükségesek.
A közelmúltban szerencsém volt: ritka lehetőséget kaptam
hatalmas CBD klinikai vizsgálat vezetésére
opiátfüggő betegekkel.
Ezt a tanulmányt még legalább két évig tervezzük folytatni.
A CBD-t jelenleg számos orvosi kezelésre szoruló állapot esetében vizsgálják.
Az elmúlt évtized leforgása alatt,
a társadalmunk átélte a CBD kirobbanását.
Mindenben megtalálható az italtól, ételtől kezdve a wellness és bőrápoló termékekig.
Még a házikedvencek is CBD-t kapnak.
Ezek szerint a CBD valami csodaszer, mint ahogy mindenki hangoztatja?
Nem.
Vannak esetleges gyógyászati előnyei?
Igen.
De az egyetlen módja,
hogy megbizonyosodjunk a CBD biztonságos használatáról és hatékonyságáról,
az a nagy klinikai vizsgálatok szükségesek.
Vajon lehetséges-e,
hogy megváltoztassuk a játékszabályokat
azzal, hogy fogjuk ezt a növényt,
és megpróbálunk kifejleszteni egy, az FDA által jóváhagyott,
függőséget nem okozó gyógyszert opiátfüggők számára?
Teljes mértékben.
Ezért is dolgozunk ennyire keményen
CBD-n alapuló megoldáson.
Számomra,
a lehetséges előnyök nyilvánvalóak és elsöprőek.
Azt jelenti, hogy a családok végre visszakaphatják a szüleiket.
Hogy a gyerekek elvégezhetik a középiskolát vagy az egyetemet.
De legfőképp,
hogy a több százezer életből rengeteget megmenthetünk,
akik másként áldozatul estek volna az opiátoknak
a következő évtizedben.
Köszönöm.
(Taps)